7 วันอันตรายสงกรานต์วันที่ 2 (12 เม.ย.) รวมอุบัติเหตุ 969 ครั้ง ผู้เสียชีวิต 105 ราย
 ราย ผู้บาดเจ็บ 1001 คน13 เม.ย. 2562 ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2562 โดยกรมป้องกันและบรรเทาสาธารณภัย สรุปสถิติอุบัติเหตุทางถนนประจำวันที่ 12 เม.ย. 2562 เกิดอุบัติเหตุ 501 ครั้ง ผู้เสียชีวิต 57 ราย ผู้บาดเจ็บ 521 คน รวม 2 วัน (11-12 เม.ย. 2562) เกิดอุบัติเหตุ 969 ครั้ง ผู้เสียชีวิต 105 ราย ผู้บาดเจ็บ 1001 คน เข้มข้นดูแลถนนสายหลัก สายรอง เส้นทางโดยรอบสถานที่ท่องเที่ยว ควบคุมการจำหน่ายเครื่องดื่มแอลกอฮอล์ เพิ่มกำลังเจ้าหน้าที่ดูแลพื้นที่เล่นน้ำสงกรานต์ให้มีความปลอดภัย ส่งเสริมการเล่นน้ำสงกรานต์ตามประเพณีวิถีไทยโดยนาวาตรี วรวิทย์ เตชะสุภากูร ผู้ช่วยรัฐมนตรีประจำกระทรวงการท่องเที่ยวและกีฬา เปิดเผยว่า ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ พ.ศ. 2562 โดยกรมป้องกันและบรรเทาสาธารณภัยและความร่วมมือของหน่วยงานภาคีเครือข่าย ได้รวบรวมสถิติอุบัติเหตุทางถนนประจำวันที่ 12 เมษายน 2562 ซึ่งเป็นวันที่สองของการรณรงค์ ขับรถมีน้ำใจ รักษาวินัยจราจร เกิดอุบัติเหตุ 501 ครั้ง ผู้เสียชีวิต 57 ราย ผู้บาดเจ็บ 521 คน สาเหตุที่ทำให้เกิดอุบัติเหตุสูงสุด ได้แก่ ดื่มแล้วขับ ร้อยละ 35.13 ขับรถเร็ว ร้อยละ 29.94 ยานพาหนะที่เกิดอุบัติเหตุสูงสุด ได้แก่ รถจักรยานยนต์ ร้อยละ 78.71 ส่วนใหญ่เกิดในเส้นทางตรง ร้อยละ 61.88 บนถนนกรมทางหลวง ร้อยละ 39.12 ถนนในอบต./หมู่บ้าน ร้อยละ 38.12 ช่วงเวลาที่เกิดอุบัติเหตุสูงสุด ได้แก่ ช่วงเวลา 16.01 – 20.00 น. ร้อยละ 27.54 ผู้บาดเจ็บและเสียชีวิตสูงสุดอยู่ในช่วงอายุ 50 ปีขึ้นไป ร้อยละ 25.78 ทั้งนี้ ได้จัดตั้งจุดตรวจหลัก 2036 จุด เจ้าหน้าที่ปฏิบัติงาน 65132 คน เรียกตรวจยานพาหนะ 890550 คัน มีผู้ถูกดำเนินคดี รวม 201772 ราย มีความผิดฐานไม่สวมหมวกนิรภัย 54921 ราย ไม่มีใบขับขี่ 52106 รายโดยจังหวัดที่เกิดอุบัติเหตุสูงสุด ได้แก่ นครศรีธรรมราช (23 ครั้ง) จังหวัดที่มีผู้เสียชีวิตสูงสุด ได้แก่ ลพบุรี (7 ราย) จังหวัดที่มีผู้บาดเจ็บสูงสุด ได้แก่ นครราชสีมา (27 คน) สรุปอุบัติเหตุทางถนนสะสม 2 วัน (11 – 12 เม.ย. 62) เกิดอุบัติเหตุ 969 ครั้ง ผู้เสียชีวิต 105 ราย ผู้บาดเจ็บ 1001 คน จังหวัดที่ไม่มีผู้เสียชีวิต (ตายเป็นศูนย์) มี 28 จังหวัด จังหวัดที่เกิดอุบัติเหตุสะสมสูงสุด ได้แก่ นครศรีธรรมราช (43 ครั้ง) จังหวัดที่มีผู้เสียชีวิตสะสมสูงสุด ได้แก่ ลพบุรี (7 ราย) จังหวัดที่มีผู้บาดเจ็บสะสมสูงสุด ได้แก่ นครราชสีมา (50 คน)จากสถิติอุบัติเหตุทางถนนในช่วงวันที่ 11 –12 เม.ย. 2562 พบว่าอุบัติเหตุส่วนใหญ่เกิดบนถนนกรมทางหลวงและถนนใน อบต./หมู่บ้าน ศูนย์อำนวยการความปลอดภัยทางถนนจึงได้สั่งกำชับให้จังหวัดเข้มข้นดูแลทั้งเส้นทางสายหลัก สายรอง และถนนในชุมชน/หมู่บ้าน รวมถึงเส้นทางโดยรอบงาน midnight สงกรานต์ เข้มงวดการบังคับใช้กฎหมายเกี่ยวกับเครื่องดื่มแอลกอฮอล์ โดยเฉพาะสถานที่ห้ามจำหน่าย ช่วงเวลา และการจำหน่ายให้เด็กอายุต่ำกว่า 20 ปี พร้อมกวดขันการเร่ขายบริเวณพื้นที่เล่นน้ำสงกรานต์ สถานที่จัดงานรื่นเริง หรือริมทาง ควบคุมการเปิด-ปิดสถานบันเทิงตามเวลาที่กฎหมายกำหนด อีกทั้งเพิ่มกำลังเจ้าหน้าที่ในการดูแลความปลอดภัยของนักท่องเที่ยว โดยเฉพาะจังหวัดซึ่งเป็นที่นิยมเล่นน้ำสงกรานต์ มีแหล่งท่องเที่ยวสำคัญ หรือมีสถานที่ท่องเที่ยวทางน้ำ ตลอดจนเข้มงวดสถานประกอบการเช่ารถยนต์และรถจักรยานยนต์ ให้ตรวจสอบใบอนุญาตขับขี่รถของผู้เช่ารถ ทั้งชาวไทยและชาวต่างประเทศ ควบคู่กับการประชาสัมพันธ์ให้นักท่องเที่ยวปฏิบัติตามกฎหมายจราจรอย่างเคร่งครัดด้าน พ.อ.หญิง ศิริจันทร์ งาทอง รองโฆษก คณะรักษาความสงบแห่งชาติ (คสช.) และรองโฆษกกองทัพบก เปิดเผยว่า สองวันที่ผ่านมา โดยรวมประชาชนร่วมสืบสานงานประเพณีสงกรานต์ ทำบุญตักบาตร การละเล่นท้องถิ่น ที่หลายภาคส่วนร่วมกันจัดขึ้นอย่างเรียบร้อย บางพื้นที่เริ่มกิจกรรมเล่นน้ำสงกรานต์ และในวันนี้ มีการจัดกิจกรรมเล่นน้ำตามถนนสายสำคัญในเมืองใหญ่เริ่มคึกคักขึ้นทั่วประเทศ คาดว่าจะมีประชาชนร่วมงานอย่างหนาแน่น ทั้งนี้หากเกิดความเสียหายจากพายุฝนหรือมีอุบัติภัยเกิดขึ้น ศูนย์บรรเทาสาธารณภัยกองทัพบกพร้อมกับส่วนราชการที่เกี่ยวข้อง พร้อมเข้าพื้นที่ช่วยเหลือประชาชนทันทีสำหรับมาตรการ ดื่มไม่ขับ จับยึดรถเพื่อป้องกันและลดอุบัติเหตุ ในวันที่ 12 เม.ย.ที่ผ่านมา พบผู้กระทำผิดในลักษณะที่สุ่มเสี่ยงต่อการเกิดอุบัติเหตุโดยประมาท รถจักรยานยนต์ พบการกระทำความผิด 22184 ครั้ง เจ้าหน้าที่จำเป็นต้องเก็บรักษารถจักรยานยนต์ไว้ 554 คัน ยึดใบขับขี่ 3004 คน สำหรับรถโดยสารสาธารณะ/รถยนต์ส่วนบุคคล พบการกระทำความผิด 16062 ครั้ง เจ้าหน้าที่เก็บรักษารถยนต์ 235 คัน ยึดใบขับขี่ไว้ 2084 คนทั้งนี้โดยตลอด 2 วัน ที่ผ่านมา (11-12 เม.ย. 2562 ) เจ้าหน้าที่ได้เก็บรักษารถที่ฝ่าฝืนมาตรการดื่มไม่ขับไว้แล้ว 991 คัน แยกเป็น รถจักรยานยนต์ 712 คัน และรถยนต์ 279 คัน ยึดใบขับขี่ 5229 คน รถจักรยานยนต์ 3024 คน และรถยนต์ 2205 คน และดำเนินคดีกับผู้กระทำผิด 31392 คน แยกเป็น รถจักรยานยนต์ 19158 คน และรถยนต์ 12234 คนด้านนายประสาร มหาลี้ตระกูล อธิบดีกรมคุมประพฤติ เปิดเผยว่า เมื่อวันที่ 12 เม.ย. ศาลปิดทำการในหลายพื้นที่ ทำให้สถิติคดีที่เข้าสู่กระบวนการคุมความประพฤติทั่วประเทศ มีจำนวนเพียง 34 คดี จำแนกเป็น คดีขับรถขณะเมาสุรา จำนวน 31 คดี คิดเป็นร้อยละ 91.18 และคดีขับรถประมาท จำนวน 3 คดี คิดเป็นร้อยละ 8.82 สำหรับยอดสะสมสถิติคดีที่ศาลสั่งคุมประพฤติในช่วง 2 วัน (11-12 เม.ย. 2562) มีจำนวนทั้งสิ้น 597 คดี จำแนกเป็น คดีขับรถขณะเมาสุรา จำนวน 441 คดี คิดเป็นร้อยละ 73.86 คดีขับเสพ จำนวน 147 คดี คิดเป็นร้อยละ 24.62คดีขับรถประมาท จำนวน 9 คดี คิดเป็นร้อยละ 1.52 จังหวัดที่มีสถิติคดีขับรถขณะเมาสุราสะสมสูงสุด 3 อันดับ ได้แก่ มหาสารคาม จำนวน 56 คดี กทม. จำนวน 55 คดี และอุบลราชธานี จำนวน 38 คดีอธิบดีกรมคุมประพฤติ กล่าวว่าในช่วงเทศกาลสงกรานต์ มีประชาชนเดินทางกลับภูมิลำเนาเป็นจำนวนมาก ทำให้สภาพการจราจรหนาแน่น ดังนั้น กรมคุมประพฤติ จึงมอบหมายให้สำนักงานคุมประพฤติทั่วประเทศ นำผู้ถูกคุมความประพฤติในคดีขับรถขณะเมาสุรา เข้าร่วมทำงานบริการสังคมในฐานะผู้สนับสนุนการปฏิบัติงานของอาสาสมัครในด่านชุมชน ด่านตรวจค้น หรือจุดบริการประชาชน ซึ่งเป็นไปตามแนวทางของแผนบูรณาการป้องกันและลดอุบัติภัยทางถนนช่วงเทศกาลสงกรานต์ 2562 อาทิ สำนักงานคุมประพฤติกรุงเทพมหานคร 6 ร่วมกับอาสาสมัครคุมประพฤติ นำผู้ถูกคุมความประพฤติทำงานบริการสังคม ร่วมกับด่านตรวจสอบสภาพรถและพนักงานขับรถโดยสารประจำทาง บริเวณสถานีขนส่งผู้โดยสารกรุงเทพ ถนนบรมราชชนนี (สายใต้ใหม่) เขตตลิ่งชัน กรุงเทพมหานคร เพื่อตรวจสอบสภาพรถและความพร้อมของพนักงานขับรถในการปฏิบัติตามระเบียบ และให้คำแนะนำเกี่ยวกับการบังคับใช้กฎหมายแก่ผู้โดยสารบนรถด้วย ทั้งนี้ เพื่อสร้างความปลอดภัยต่อพนักงานขับรถและประชาชนผู้ใช้บริการ ช่วยป้องกันและลดอุบัติภัยทางถนนในช่วงเทศกาลสงกรานต์ พ.ศ. 2562
สรุปสถิติอุบัติเหตุทางถนนช่วงเทศกาลสงกรานต์ 2562 วันที่ 12 เม.ย. 2562 เกิดอุบัติเหตุ 501 ครั้ง ผู้เสียชีวิต 57 ราย ผู้บาดเจ็บ 521 คน รวม 2 วัน (11-12 เม.ย.) เกิดอุบัติเหตุ 969 ครั้ง ผู้เสียชีวิต 105
สงกรานต์,อุบัติเหตุ,อุบัติเหตุทางถนน,7 วันอันตราย